[Инсталиране на WordPress](/bg/kb/view/instalirane_na_wordpress "Инсталиране на WordPress")

 WordPress е съвременна платформа за персонални публикации. Софтуерът е написан на PHP и използва за база данни MySQL. Той е безплатен и лесен за инсталация и поддръжка.• ИзискванияЗа да инсталирате WordPress, е нужно:- 80 MB свободно дисково пространство- 1 свободен слот за нова МySQL база данни, която ще бъде създадена автоматично от инсталационния скрипт
• Инсталация
За да инсталирате WordPress, влезте в секцията WordPress -&gt; Инсталиране на WordPress на Контролния панел. Нужно е да попълните следните полета:Заглавие на сайта: Трябва да определите името на вашия WordPress сайт. Името е по ваш избор, като например то може да се отнася към съдържанието на Вашия блог, името на компанията Ви, името на домейна Ви и т.н.Поддомейн: Изберете поддомейн, в който да бъде инсталиран WordPress. Ако желаете да инсталирате WordPress в нов поддомейн, кликнете на линка Създай нов поддомейн, който ще ви отведе в секцията Поддомейни.Системен път: Ако желаете да инсталирате WordPress в главната директория на избрания по-горе поддомейн, оставете това поле празно. В противен случай кликнете на иконката  и изберете директория за инсталация.WWW: Добавете префикс www. към адреса. HTTPS: Изберете адресът да използва HTTPS вместо HTTP. Това е възможно само ако има инсталиран валиден сертификат за хоста.




Съветваме Ви да инсталирате WordPress в директория, която не съдържа файлове и други директории, тъй като те могат да бъдат презаписани от инсталационния скрипт.



Потребителско име: Въведете потребителско име, което ще използвате за администриране на Вашия блог.Парола: Въведете избрана от Вас парола за администриране на блога Ви. Повторете паролата: Въведете паролата отново. Е-Mail: Определете административен e-mail за поддръжката на WordPress. Той ще Ви е нужен, ако например забравите паролата за Вашия административен потребител.Приемам лиценза: Нужно е да прочетете лиценза на WordPress и ако го приемате, да маркирате тази опция.След като попълните всички нужни данни, натиснете бутона Инсталирай. Ако директорията, в която инсталирате WordPress, съдържа файлове или директории, ще видите предупреждение. Ако желаете да изберете друг поддомейн или директория за инсталация, натиснете бутона Откажи. В противен случай продължете напред чрез бутона Продължи.Ако WordPress инсталацията е преминала успешно, ще видите екран с детайли за инсталацията, в който ще намерите инструкции как можете да администрирате Вашия сайт:




Съветваме Ви да актуализирате редовно Вашата WordPress инсталация заедно добавените от Ваша страна разширения (Plugins) към WordPress. Актуализацията можете да направите в административния интерфейс на WordPress, където ще бъдете предупредени при нови версии на WordPress и разширенията.



За да инсталирате WordPress ръчно, натиснете тук.
 